**CENU APTAUJA Nr. TNPz 2025/35**

**“Talsu novada pašvaldības ceļa remonts Sīkragā”**

**INSTRUKCIJA PRETENDENTAM**

1. **Iepirkuma priekšmets:**
	1. Iepirkuma priekšmets: “Talsu novada pašvaldības ceļa remonts Sīkragā”.
	2. **Paredzamais līguma izpildes laiks:** 10 (desmit) dienas no līguma spēkā stāšanās brīža.
	3. **Darbu izpildes vieta:** Sīkrags, Kolkas pagasts, Talsu novads, kadastra apzīmējums 88620010115 (daļa no pašvaldības ceļa ar nosaukumu “Pagasta ceļš Kāpas”).
	4. Līgums ar cenu aptaujas uzvarētāju tiks noslēgts pēc uzvarētāja noteikšanas un līguma noslēgšanai nepieciešamo dokumentu saņemšanas.
2. **Piedāvājuma iesniegšanas vieta:**
	1. Piedāvājumus pretendenti iesniedz, nosūtot uz e-pastu iepirkumi@talsi.lv līdz **2025. gada 19. maijam, plkst. 10:00.**
	2. Kontaktpersona: Talsu novada pašvaldības Nekustamo īpašumu un vides aizsardzības departamenta vecākais inženieris Andrejs Aveniņš, tālr. 28343818, e-pasts: andrejs.avenins@talsi.lv.
	3. Pasūtītājs un ieinteresētais pretendents ar informāciju apmainās rakstiski. Mutvārdos sniegtā informācija cenu aptaujas ietvaros nav saistoša.
	4. Iesūtot piedāvājumu, pretendentiem **obligāti** jānorāda: **Pieteikums cenu aptaujai “Talsu novada pašvaldības ceļa remonts Sīkragā”,** identifikācijas Nr. TNPz 2025/35.
3. **Piedāvājuma noformēšana:**
	1. Pretendents (t. sk. apakšuzņēmēji un katrs piegādātāju apvienības dalībnieks) ir reģistrēts atbilstoši Latvijas Republikas normatīvo aktu prasībām.
	2. Pretendents iepriekšējo 3 (trīs) gadu laikā (2022., 2023., 2024. un 2025. gadā līdz piedāvājumu iesniegšanas termiņa beigām) ir izpildījis vismaz 1 (vienu) līgumu, kura ietvaros veikti līdzvērtīgi darbi. Pie iesniedzamajiem dokumentiem jāpievieno no pretendenta puses aizpildīts 4. pielikums – Pretendenta kvalifikācija un pieredze, pieredzi apliecinoši dokumenti (piemēram, pieņemšanas – nodošanas akts vai darbu izpildes dokumentācija), kurā var iegūt informāciju par pieredzes apjomu un 1 pozitīva atsauksme.
	3. Lai izvairītos no kļūdām un tiktu izvērtēta objekta atjaunošanas sarežģītības pakāpe, kā arī lai darbi tiktu plānoti atbilstoši reālajai situācijai, nevis virspusējiem pieņēmumiem vai sākotnējai informācijai, pirms piedāvājuma iesniegšanas no pretendenta puses jāveic objekta apsekošana un pie iesniedzamajiem dokumentiem jāpievieno Apliecinājums par objekta apsekošanu (2. pielikums).
	4. Piedāvājumam pilnībā jāatbilst 3. pielikumam – Darbu apjomu tāmei un tā jāaizpilda ievērojot noteikumus par Latvijas būvnormatīvu LBN 501-17 “Būvizmaksu noteikšanas kārtība”.
	5. Pie iesniedzamajiem dokumentiem pretendentam jāpievieno aizpildīts 1. pielikums – Pretendenta pieteikums un finanšu piedāvājums cenu aptaujai, kurā jānorāda kopējā līguma summa ar diviem cipariem aiz komata.
	6. Pēc piedāvājuma iesniegšanas termiņa beigām pretendents nevar grozīt savu piedāvājumu.
4. **Piedāvājuma cena**: Piedāvājumam jābūt izteiktam EUR bez PVN, atsevišķi jānorāda piedāvājuma cena ar PVN.
5. **Samaksas nosacījumi:** Apmaksa tiek veikta 10 (desmit) darba dienu laikā pēc darba nodošanas – pieņemšanas akta parakstīšanas un e-rēķina saņemšanas Talsu novada pašvaldības oficiālajā e-adresē. Sūtot strukturētos elektroniskos e-rēķinus XML formātā, lūgums rēķinam klāt pievienot PDF faila formātu.
6. **Informācijas sniegšana:** Visi jautājumi par iepirkuma priekšmetu un piedāvājumu iesniegšanas kārtību adresējami 2.2. punktā minētai kontaktpersonai līdz piedāvājuma iesniegšanas termiņa beigām.
7. **Objekta apsekošana:** Pirms piedāvājuma iesniegšanas pretendentiem obligāti ir jāapseko objekts. Objektu iespējams apsekot iepriekš vienojoties par apsekošanas laiku ar 2.2. punktā minēto kontaktpersonu.
8. **Kvalitātes prasības izpildītajiem darbiem:**
	1. pēc seguma atjaunošanas darbu izpildes, seguma materiālam jābūt viendabīgam;
	2. pēc seguma atjaunošanas darbu izpildes, ceļa klātnei jābūt līdzenai visā platumā, bez šķērsviļņiem un bedrēm. Nav pieļaujami vaļņi ceļa seguma malās;
	3. atjaunotā seguma brauktuves šķērskritumam jābūt 3 – 4% ceļa klātnes šķautnes virzienā;
	4. sablīvējuma koeficientam ir jābūt ne mazākam par 0,96;
	5. uz ceļa klātnes nedrīkst atrasties velēna, brīvi akmeņi vai citi svešķermeņi;
	6. atjaunotā seguma sajūguma vietai ar veco segumu jābūt līdzenai.
9. **Piedāvājumu iesniegšana, vērtēšana un lēmuma pieņemšana:** Piedāvājumus iesniedz, nosūtot uz e-pastu: iepirkumi@talsi.lv. Piedāvājumi, kas iesniegti pēc publikācijā norādītā termiņa, netiks vērtēti.
10. **Iestāde**
	1. Pārbaudīs piedāvājumu atbilstību Instrukcijā pretendentam norādītajām prasībām. Par atbilstošiem tiks uzskatīti tikai tie piedāvājumi, kuri atbilst visām Instrukcijā pretendentam norādītajām prasībām. Neatbilstošie piedāvājumi netiks vērtēti.
	2. No piedāvājumiem, kas atbilst visām prasībām, izvēlēsies saimnieciski izdevīgāko piedāvājumu ar viszemāko cenu bez PVN.
	3. 3 (trīs) darba dienu laikā pēc lēmuma pieņemšanas informēs visus pretendentus par pieņemto lēmumu.
11. **Lēmums par cenu aptaujas izbeigšanu bez līguma slēgšanas:** Pasūtītājs var pieņemt lēmumu par cenu aptaujas izbeigšanu, neizvēloties nevienu piedāvājumu, ja cenu aptaujai netika iesniegti piedāvājumi, vai ja iesniegtie piedāvājumi neatbilst Instrukcijā pretendentam noteiktajām prasībām vai iestādei pieejamajam finansējumam, kā arī citos gadījumos, kas noteikti normatīvajos aktos.